Den Vest-Sjællandske Avis, 1821-02-17
Det hedder i den Preussiske Statstidende: at ifølge de nyeste Efterretninger fra Jtalien, nærme de Neapolitanske Anliggender sig til deres Afgiørelse, og naar Kongen af Neapels Stemme ikke bliver hørt af hans vildledte Undersaatter, saa ville de Østerrigske Tropper, som allerede siden den 26de Januar ere i fuld Marsch, giøre en Ende paa Sagen. - Man kan betragte denne Erklæring som officiel. Der meldes desuden fra det Østerrigske, at den Neapolitanske Minister Hertugen af Gallo, endelig er den 31te Januar ankommen til Laybach. J Forveien havde en lang Underhandling fundet Sted med Kongen af Neapel, som havde udfordret 7 Conferencer. Hertugen af Gallo afreiser nu ufortøvet til Neapel for at bekiendtgiøre Resultatet for sine Committentere. Man forsikkrer, at Monarkerne have erklæret: at Europas Rolighed ikke tillade at en Constitution, som er indført i Neapel ved Oprør og Vold, maae vedblive at existere om den endog siden er bleven billiget af den retmæssige Autoritet og synes at være bleven frivillig antaget; den nu nærværende Tingenes Orden maae derfore frem for alle Ting ophøre, siden kan Kongen give sit Folk den Statsforfatning, som han finder passende til dets Fornødenheder; der vil man ikke forhindre. ham; men man fordrer Sikkerhed for at ikke flere Uordener skulle udbryde i dette Kongerige som kunne forstyrre Jtaliens Rolighed. Andre Omstændigheder, som staae dermed i Forbindelse synes at bevise, at der allerede er afgaaet befaling til den Østerrigske Armee i Lombardiet om at rykke fremDet vil komme an paa om ikke det ugunstige Veirlig, som bestandig hersker i det nordlige Jtalien vil være til Hinder derfor, thi der meldes fra Venedig under 20de Januar, at en Sirokkovind havde blæst der i 14 Dage, hvorved det bestandig meer eller mindre regnede, saa at alle Floderne gaae over deres Breder, og efter Regnen har indfundet sig en qvælende Taage, der er endnu mere ubehagelig end denne. - Jfølge andre Efterretninger, men som neppe kunne holdes for at være ganske paalidelige, skulle de Neapolitanske Anliggender faae et fredeligere Udfald end man forventede det. Kong Ferdinand, hedder det, skal have afgivet en Erklæring, som skal have forandret de første Beslutninger, ogsaa skal, ifølge Efterretninger der skulle være komne fra Hertuginden af Floridia, Kongens Gemahlinde, Hs. Majestæt have besluttet sig til kun at underhandle i Overeenstemmelse med sit Parlament og at vedblive at gaae frem paa den begyndte Bane. Det hedder i Journal des Paris, at Hertugen af Gallv er ankommen til Laybach til alles Forundring. Han tager Deel i Forhandlingerne og har beholdt Portefullen for de udenlandske Anliggender, og har hver Dag Adgang til sin Konge. Privat-Breve fra Paris forsikkre, at den Spanske Regiering har givet den bestemteste Ordre til sine Gesandtere i Wien og Paris at overlevere, saavel til den Østerrigske som til den Franske Regiering en Protestation, imod de allierede Monarkers Fremgangsmaade, i Henseende til Neapel, og at forlange af den Østerrigske Regiering, at den paa en tydelig Maade skal meddele Forklaring over de hadefulde Jnsinuationer, som skulle indeholdes i en Erklæring imod den Spanske Constitution, der nyelig er udstædet til alle Europas Nationer. Det er fandsynlig, at den samme Protestation ogsaa vil blive overleveret til de øvrige allierede Hoffer. Man troer at den vigtige Note, som den Spanske Gesandt i Paris har overleveret til det Franske Ministerium, og hvorpaa et kategorisk Svar er forlangt, har Hensyn til det gamle Familieforbunds Gienoprettelse imellem de 3 Bourbonske Dynastier i Madrid, Paris og Neapel. -